id en en en en id en en fr ms ca id en en en id en en fr ms ca id id ms id id id id id id id id id id ms id id id nds ms id id id ar ms ms id id id id id hu id id id ms en de en en nl en en en id id en id en id en ms fr en id id en en en ms id id en su en ms en en en id en en en id id en en en ms en fr en id en en en kn en als en id id en en en en fa en en en en en en es en en ms en fr en en en en en id en en
Menginsafi Gejala Menyalahgunakan Nas – Saifulislam.Com
Wednesday , August 31 2022
“Man shazza, shazza ilannār! Siapa yang berseorangan (tidak bersama jemaah), berseoranganlah dia juga di Neraka” kita bersemangat menukil hadith ini.
“Solat, puasa, semua tak ada makna, kalau tidak bersama jamaah!” ada amilin menambah rencah.
Memetik hadith-hadith dalam lingkungan  topik hak Jamā’ah al-Muslimīn di kalangan amilin gerakan Islam, adalah perkara yang pernah menjadi kebiasaan. Ia bukanlah sesuatu yang sihat, malah disedari akan tidak kenanya pemahaman sedemikian rupa, yang membenih sikap melampau. Tetapi di satu ketika, saya bersama rakan-rakan rasa, ia hanya masalah sesetengah ahli jemaah semasa menuntut di Jordan sekitar awal 1990’an yang lalu.
Dek fasih memetik nas, hadith keutamaan saf awal pun hendak ditakwil kepada keutamaan jemaah terawal. Sedangkan kelebihan-kelebihan yang ada pada kumpulan kita itu pun sudah cukup untuk menjadi sandaran kekuatan mengajak orang bersama dengan perjuangan. Tidak perlulah sampai memuktamadkan nas-nas itu seumpama Rasulullah sallallahu ‘alayhi wa sallam bercakap kepada para sahabat tentang jemaah kita.
Jemaah yang lain itu salah. Tidak Syar’i!
Justeru pada akhir tahun 1994, Ustaz Asri (kini Mufti Perlis) bersama rakan-rakan di dalam Institut Pengajian Ilmu-ilmu Islam (INPIS) mengundang Sheikh Solāh ‘Abd al-Fattāh al-Khālidī ke sebuah majlis khusus untuk pelajar Malaysia di Jordan, bagi mengupas maksud istilah Jamā’ah al-Muslimīn di dalam hadith-hadith Nabi sallallahu ‘alayhi wa sallam. INPIS itu asalnya adalah sebuah study circle yang dibuat untuk memberi peluang kepada pelajar Malaysia mengaji di bawah bimbingan tokoh-tokoh yang pengkhususannya adalah di dalam bidang yang diwakili setiap lajnah di dalam INPIS.
Jika lajnah Tafsir, pembimbingnya Sheikh Solāh sendiri.
Jika Hadith, pembimbingnya adalah Dr. Hammam Sa’īd.
Manakala lajnah Siasah Syar’iyyah, pembimbingnya adalah Dr. Muhammad Abd al-Qadir Abu Faris.
Kami pekakkan sahaja telinga apabila rakan-rakan mentohmah INPIS sebagai ‘jemaah baru’. Ia tabiat membuang masa yang wujud di dalam budaya pelajar Malaysia. Asalnya bergosip-gosip, lama-lama berubah menjadi persepsi yang diterima sebagai kebenaran. INPIS jemaah baru!
Dan menubuhkan jemaah baru itu memang besar jenayahnya dalam lingkungan jemaah Islam.
Sheikh Solāh ‘Abd al-Fattāh al-Khālidī mengambil masa lebih dua jam mengupas istilah Jamā’ah al-Muslimīn itu dan ia berakhir dengan kesimpulan bahawa gerakan-gerakan Islam seperti Ikhwan, PAS dan yang seumpama dengannya, semua itu setiap satunya adalah Jamā’ah min al-Muslimīn dan bukannya Jamā’ah al-Muslimīn sebagaimana yang dinyatakan oleh Nabi sallallahu ‘alayhi wa sallam. Maka menggunakan peruntukan di dalam nas berkaitan dengan Jamā’ah min al-Muslimīn untuk aplikasi di dalam sebuah gerakan Islam adalah ghuluw (melampau) lagi berbahaya.
Sesiapa yang berseorangan dan tidak menyertai jemaah kita, maka dia akan berseorangan di Neraka? Berapa ramaikah umat Islam yang di pandangan kita mereka itu bakal berseorangan di Neraka? Implikasinya kepada sikap di dalam dakwah, serta sikap terhadap psikologi diri sendiri amat besar. Di atas premis yang salah, kita membina sifat grandiose yang merosakkan.
Bagi kami yang hadir di dalam majlis ilmu bersama Sheikh Solāh ‘Abd al-Fattāh al-Khālidī  itu, penerangannya jelas. Kami yakin, dengan mengemaskini kefahaman kita terhadap nas dan hubung kaitnya dengan jemaah, ia adalah langkah yang sihat untuk jemaah. Ia tidak akan menjejaskan jemaah kerana berjuang secara berjemaah itu memang banyak kebaikannya. Tanpa perlu dinas-naskan di luar konteks. Tetapi untuk menjadikan mereka yang tidak bersama jemaah kita itu sebagai salah, sesat, ia mesti dibanteras. Ia adalah barah.
Jawapan sebahagian ahli jemaah mendukacitakan.
Kata mereka, “Sheikh Solāh  tidak faham waqi’ (realiti) Malaysia!”
Apa kena mengenanya realiti Malaysia, dengan maksud hadith berkenaan? Jika Sheikh memahami realiti kita di Malaysia, saya fikir mungkin Sheikh akan membuat kesimpulan yang lebih keras. Mungkin… mungkin Sheikh Solah akan bertegas mengharamkan perkaitan nas Jamā’ah al-Muslimīn dengan PAS.
Ia sungguh mengingatkan saya kepada peringatan Sheikh al-Islam Ibn Taimiyyah:
فأصل خراب الدين والدنيا، إنما هو من التأويل الذي لم يرده الله ورسوله بكلامه
“Asal usul kepada binasanya agama dan dunia ialah hasil daripada takwil yang tidak dimaksudkan oleh Allah dan Rasul-Nya di dalam kata-kata pentakwil itu…” [Petikan Ibn Qayyim al-Jawziyyah di dalam dorar.net]
Pelbagai fitnah timbul sama ada yang besar mahu pun yang kecil, kesan daripada mentakwil nas dengan makna-makna yang sedemikian rupa. Sikap yang menjadi punca utama lahirnya kelompok-kelompok melampau di dalam sejarah Islam.
Semasa masih aktif di dalam perkaderan jemaah, hal ini kami usahakan agar ia diperbaiki. Jangan ajak orang kepada jemaah dengan penyalahgunaan nas. Jangan posisikan orang yang tidak memilih jemaah kita sebagai musuh. Cukuplah sekadar kita terangkan kelebihan-kelebihan yang kita ada, untuk mengajak orang bersama. Selama beberapa tahun di sekitar 2005 hingga 2008, paradigma yang lebih positif, inklusif dan mendekati maksud asal ‘jamaah’ sebagai tempat berhimpunnya manusia ini diterima secara baik dan meluas. Namun lama kelamaan, sikap-sikap lama yang sudah dibanteras dengan pelbagai cara itu dihidupkan kembali. Dan kini ia kembali mendominasi.
Sepatutnya kisah 1990’an di Jordan itu terkubur sebagai cacatan kerenah pelajar-pelajar di zaman kebudak-budakan dahulu.  Namun dek penyakit yang tidak dirawat sepenuhnya, dan membiarkan ia hilang dibawa angin, angin lama itu akhirnya mendaratkan penyakit tersebut ke pesada semasa.
Menggunakan nas-nas al-Quran, al-Hadith, Sirah untuk menjustifikasikan hujah-hujah yang tidak masuk akal, mencipta istilah-istilah yang Allah haramkan di dalam surah al-Hujurat (menggelar sesama Muslim dan Mukmin dengan gelaran-gelaran buruk, selepas iman), menjadi permainan agamawan pada masa ini. Demi secebis political mileage yang mahu dicapai dalam agenda kecil, fitnah berleluasa merosakkan agama dan umat Islam.
Apa sahaja kecelaan lisan, sejelek mana pun ia di telinga orang ‘awam’, ada sahaja dalilnya, ketika pengungkapnya memakai gelaran ustaz, agamawan malah tuan-tuan guru.
Ketika kebejatan begitu berleluasa, saya tidak nampak bagaimana menukar pemimpin boleh mengubah nasib jemaah, ketika jemaah sudah kenyang menjamah kesalahan-kesalahan yang bersifat self destructive. Masalah kini bukan lagi berpaksikan isu, atau individu. Ia adalah budaya, pola pemikiran, yang mendarah daging dalam budaya impulsif media sosial.
Kita tidak pernah putus asa dengan Islam.
Islam sentiasa segar, penuh solusi, relevan dan signifikan, kerana ia adalah apa yang Pencipta kita berikan kepada kita sebagai sistem hidup kita. Berfikir tentang Islam sentiasa menjadikan kita optimis. Yang bermasalah sentiasa sebab ia jauh dari Islam. Yang berpotensi sentiasa sebab ia dekat dengan Islam. Berbeza halnya dengan kumpulan Islam, jemaah Islam atau parti Islam. Kecewa dengan parti Islam bukan kecewa dengan Islam. Kecewa dengan parti Islam ialah apabila ia jauh daripada Islam. Sesungguhnya Allah berjanji memelihara Islam. Tetapi manusia Islam, parti Islam… ia bergantung kepada sejauh mana iltizamnya dengan Islam yang sebenar.
Islam maksum. Ada pun Muslim… tepuk dada, tanyalah sungguh-sungguh iman di dada.
Previous Sekolah Integrasi Yang Tidak Berintegrasi
Next Mengapa Ramadan Kita Tidak Berkesan
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
27/05/2015 at 12:51 AM
Pantang Tuan Guru cakap kasar sikit, perkataan yang kasar itu lah yang menjadi wirid sehari-hari, ditujukan kepada sesiapa yang tidak disukai, sedangkan Tuan Guru hanya bercakap pada satu ketika itu sahaja dan khusus kepada orang-orang tertentu sahaja. Bila ditegur, mereka jawab Allah pon cakap celaka dalam Al-Quran.
Entahlah ustaz. Sekarang ini seakan-akan tiada pilihan untuk berada di tengah. Kedua-dua pihak sudah macam George Bush “you’re either with us, or against us”.
Yang menggelar sahabatnya Jebon (Jemaah Buat Onar) itu lah yang sebenarnya sedang berbuat onar dan yang menggelar ulama’ Ularmak itulah yang sebenarnya sedang membelit jemaah sampai sesak nafas dan patah tulang jemaah.
27/05/2015 at 7:00 AM
Disebabkan sifat taksub kepada golongan mendorong manusia menyalahgunakan nash. Ada yang mengambil nash yang shahih, tetapi mentakwilnya dengan takwil yang bathil dan jauh daripada kehendak Allah ta’ala dan rasul-Nya. Ada juga yang sanggup memetik nash yang palsu dan tidak shahih, semata-mata demi kepentingan sendiri. Bila taksub dan taklid buta meresap dalam diri, nash ditundukkan kepada kehendak, bukan lagi kehendak yang ditundukkan kepada nash. Wallahu a’lam.
27/05/2015 at 3:09 PM
Ini malapetaka muttakhir yang melanda jemaah Islam. Makin hari, semakin menjadi-jadi. Mungkin kaedah terbaik untuk menyelesaikan keadaan ini, hanyalah dengan mengasingkan diri buat sementara dari kumpulan-kumpulan jemaah ini. Bukan apa, semakin kita melayan, kebenaran semakin mati dan kebatilan terus mencanak. Sekadar pandangan peribadi, kerana penat melayan konflik dan polemik begini yang langsung tidak menguntungkan Islam.
27/05/2015 at 4:19 PM
saya setuju dengan saudara ahmad tajuddin jika saudara mampu menyumbang dalam jemaah yang lain dengan seoptimum mungkin. Saya mempunyai ramai sahabat yang asyik berkata dah bosan dengan keadaan ini dan mahu mengasingkan diri. Masalahnya selama ini mereka tidak pon aktif dalam jemaah. Bosan digunakan sebagai alasan mufarakah. Bila sudah mengasingkan diri, mereka tiada jemaah baru, hanya menghabiskan masa bersama keluarga dan rakan-rakan berborak sama seperti ketika berada dalam jemaah yang lama.
bagi saya masih banyak ruang dalam jemaah untuk kita aktif tanpa memikirkan masalah ini. kalau cari jumpa, insyaallah
28/05/2015 at 10:22 AM
saya suka semua tulisan ini. Paling suka kata2 pesananan imam ibnu taimiyah dan jangan posisikan orang yg tak mahu jemaah kita
03/06/2015 at 6:09 PM
diharap ustaz dapat menggunakan bahasa yang lebih mudah difahami orang seperti saya..saya bukan ahli dalam bahasa arab dan bahasa tinggi.Tujuannya supaya para remaja atau masyarakat sejagat senang faham agar semua orang dapat mengambil manfaat.Terima kasih
09/06/2015 at 8:01 AM
Tarbiah qabla jamaah, Laisa jamaah qabla tarbiah..
24/07/2015 at 2:19 PM
Lirik Lagu Hati Ku Luka Lagi – Black Dog Bone
( dialog )( …Inilah hari yang paling sedih dalam hidupkuDemi pertemuan kita ini adalah yang terakhirAku tak sanggup melihatkan kau pergiMeniggalkan aku menahan kepedihanSelama ini kita terlalu mesraTapi kau telah meracun hati dan fikirankuDuniaku kini diseliputi mendungMaka tersiksalah aku didalam kegelapanAku terpaksa melepaskan kau pergiDemi diriku tak berharga lagi untukmuBiarlah kuterima kenyataan ini… )Harapan setinggi gunungBerderai menjadi debuMengapakah kisah sedihYang selalu ku alamiKupercaya padamuDengan sepenuh hatikuEngkaulah cahayaPenerang jalan hidupTapi kau permainkan ( hatiku luka )Engkau sakitkan hatiku ( hatiku luka )Sengaja kau bermesraDengan dia teman barumuApa daya ku iniEngkau bebas membuat pilihanTak dapatku halang kau kau kau kau kauTerhadap dalam cintahu… hu hu…Hatiku luka kerna kauYang tak bertimbang rasaKulepaskan kau pergiAsalkan kau bahagia ( hatiku luka )Ketika kau melangkahkan kaki ( hatiku luka )Jangan kau menoleh kepadakuKu tak sanggup ( hatiku luka )Melihat kau berlalu ( hatiku luka )Hatiku… Luka… Lagi…
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved